Na temelju članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21) i članka 30. Statuta Općine Vladislavci („Službeni glasnik“ Općine Vladislavci /13, 3/17, 2/18, 4/20, 8/20 i 2/21) Općinsko vijeće Općine Vladislavci na svoj 15. sjednici održanoj dana 23. svibnja 2022. godine, donosi

**ODLUKU**

**o izmjenama i dopunama** **Pravilnika o financiranju udruga iz proračuna Općine Vladislavci**

**Članak 1.**

Pravilnik o financiranju udruga iz proračuna Općine Vladislavci ( „Službeni glasnik“ Općine Vladislavci br. 2/16 i 5/21) mijenja se prema odredbama ove Odluke.

**Članak 2.**

U članku 5. stavak 2. iza točke 4. dodaje se nova točka koja glasi.

„- kada je to propisano posebnim propisom.“

**Članak 3.**

U članku 14. stavak 1. točka 1. iza riječi dokumentaciji dodaju se riječi: „ako se dostavljaju na elektronički način isti se na zahtjev Općine Vladislavci dostavljaju u izvorniku;“

**Članak 4.**

U članku 15. iza stavka 4. dodaju se stavci 5. i 6. koji glase:

 „Ukoliko prijavitelj podnosi prijavu na natječaj elektroničkim putem, dužan je elektronički dostaviti i svu propisanu popratnu dokumentaciju.

Podnositelj prijave koja se podnosi na način iz stavka 5. ovog članka na zahtjev Općine Vladislavci dužan je dostaviti na uvid svu potrebnu izvornu dokumentaciju i obvezne priloge u izvorniku.“

**Članak 5.**

Ostale odredbe Pravilnika o financiranju udruga iz proračuna Općine Vladislavci („Službeni glasnik“ Općine Vladislavci br. 2/16 i 5/21) ostaju nepromijenjene.

**Članak 6.**

Nalaže se Jedinstvenom upravnom odjelu Općine Vladislavci da izradi pročišćeni tekst Pravilnika o financiranju udruga iz proračuna Općine Vladislavci.

**Članak 7.**

Ova Odluka o izmjenama i dopunama Pravilnika o financiranju udruga iz proračuna Općine Vladislavci stupa na snagu osmog dana od dana objave u „Službenom glasniku“ Općine Vladislavci.

KLASA: 402-08/16-05/1

UR.BROJ: 2158/07-01-22-5

Vladislavci, 23. svibnja 2022.

PREDSJEDNIK

OPĆINSKOG VIJEĆA

Krunoslav Morović